**DĖL PRITARIMO PROJEKTO RENGIMUI PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.1.3-CPVA-R-725 PRIEMONĘ „NEFORMALIOJO ŠVIETIMO INFRASTRUKTŪROS TOBULINIMAS“**

2017 m. sausio 26 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Projektų administravimo ir finansavimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės), ir 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-725 priemonės „Neformaliojo švietimo infrastruktūros tobulinimas“ projektų finansavimo sąlygų aprašu, patvirtintu Lietuvos Respublikos laikinai einančios švietimo ir mokslo ministro pareigas Audronės Pitrėnienės 2016 m. gruodžio 1 d. įsakymu Nr. V-1074 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-725 priemonės „Neformaliojo švietimo infrastruktūros tobulinimas“ projektų finansavimo sąlygų aprašo patvirtinimo“ (toliau – Aprašas), Savivaldybės taryba nusprendžia:

1. Pritarti projekto „Neformaliojo švietimo infrastruktūros tobulinimas Panevėžio r. muzikos mokykloje“ rengimui pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-725 priemonę „Neformaliojo švietimo infrastruktūros tobulinimas“ (pareiškėjas – BĮ Panevėžio r. muzikos mokykla).

2. Užtikrinti 1 punkte įvardyto projekto ne mažesnį nei 15 proc. bendrąjį finansavimą nuo visų tinkamų finansuoti projekto išlaidų.

3. Įsipareigoti padengti netinkamas finansuoti, tačiau 1 punkte įvardytam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

4. Užtikrinti investicijų tęstinumą 5 metus po projekto finansavimo pabaigos Projektų taisyklėse nustatyta tvarka.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO PROJEKTO RENGIMUI PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.1.3-CPVA-R-725 PRIEMONĘ „NEFORMALIOJO ŠVIETIMO INFRASTRUKTŪROS TOBULINIMAS“ PROJEKTO**

2017 m. sausio 11 d.

Panevėžys

**Projekto rengimą paskatinusios priežastys.**

Įgyvendinant 2014–2020 m. Europos Sąjungos fondų investicijų veiksmų programos priemonę „Neformaliojo švietimo infrastruktūros tobulinimas“ ir Vaikų ir jaunimo socializacijos 2014–2016 metų veiksmų plano 1 priedo 1.1.4 papunktyje nurodytą priemonę „Sudaryti sąlygas švietimo ir kitoms įstaigoms organizuoti vaikams stovyklas vasaros ir kitų mokinių atostogų metu, gerinti neformaliojo vaikų švietimo aplinką ir turtinti ugdymo bazę, infrastruktūrą, vykdyti kitas fizinio aktyvumo skatinimo priemones“, Savivaldybės administracija inicijuoja projekto „Neformaliojo švietimo infrastruktūros tobulinimas Panevėžio r. muzikos mokykloje“ rengimą infrastruktūros tobulinimui Panevėžio r. muzikos mokykloje bei paraiškos ES struktūrinių fondų lėšoms gauti teikimą. Projekto pareiškėjas – BĮ Panevėžio r. muzikos mokykla.

**Sprendimo projekto esmė ir tikslai.**

Sprendimo projekto tikslas – pritarti projekto „Neformaliojo švietimo infrastruktūros tobulinimas Panevėžio r. muzikos mokykloje“ rengimui, užtikrinti projekto bendrąjį finansavimą ir įsipareigoti padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

**Kokių pozityvių rezultatų laukiama.**

Siekiant atnaujinti Panevėžio r. muzikos mokyklos infrastruktūrą planuojama įsigyti naujų muzikos instrumentų, apšvietimo, įgarsinimo ir vaizdo įrangą, multimediją bei interaktyviąsias lentas.

Įgyvendinus planuojamas projekto veiklas bus sudarytos sąlygos užtikrinti aukštą muzikos mokyklos ugdymo proceso lygį, skatins mokinių susidomėjimą ir motyvaciją, pagerės profesionalių pasirodymų organizavimo sąlygos. Naujos technologijos skatins organizuoti įvairaus tipo pamokas, plėtos mokinių kompetencijas. Nauja įranga leis sutaupyti lėšų, reikalingų susidėvėjusių instrumentų remontui ar įrangos nuomai.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus teikiamą projektą, jokių galiojančių teisės aktų pakeisti ar panaikinti nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Projektą numatoma finansuoti Europos Sąjungos ir Savivaldybės biudžeto lėšomis. Preliminari planuojama bendra projekto vertė 165 920,54 Eur, iš jų 141 032,46 Eur Europos Sąjungos lėšos (85 proc.), 24 888,08 Eur Savivaldybės biudžeto lėšos (15 proc.).

Sprendimo projektui antikorupcinis vertinimas nereikalingas.

Vyr. specialistas Andrius Dagys